钦定古今图书集成/明伦汇编/氏族典/第334卷 > 刘峻
## 钦定古今图书集成/明伦汇编/氏族典/第334卷 > 刘峻

按《梁书刘峻传》：“峻字孝标，平原平原人。父珽，宋始兴
内史。宋泰始初，青州陷魏，峻年八岁，为人所略，中山
富人刘寔以束帛赎之，教以书学，魏人徙之桑干。峻好学，家贫，寄人庑下，自课读书，终夜不寐。齐永明中，
从桑干得还，自谓所见不博，更求异书，闻京师有者，
必往祈借，清河崔慰祖谓之书淫。天监初，召入西省”，
与学士贺踪典校秘书。安成王秀引为户曹参军，给
其书籍，使抄录事类，名曰《类苑》。高祖招文学之士，高
才多被引进。峻率性而动，不能随众沉浮，高祖颇嫌
之，故不任用，乃著《辨命论》以寄其怀。峻居东阳，吴会
人士多从其学。普通二年，卒，门人谥曰元靖先生。